text: [{"text_idx": "#000009", "text": "Kitungo kya Bidibwa bya Kyolwa bya Mfumwetu, i kuvuluka lufu lwa Yesu ne kulombola kufwija\u2019ko pangala pa kitapwa kyawa\u0304elele pa mwanda wetu. (Mateo 20:28; 1 Bene Kodinda 11:24) Potupityija bino bintu, ketwibimonenagapo bu bintu bijila, nansha bu bisela bya kipwilo pamo bwa kweselwa ne kulekelwa bubi. * Bible witulombola amba tubwanya kulekelwa bubi na kwikala na lwitabijo mudi Yesu, ino kekupityilapo ku bisela bya kipwilo.\u200b\u2014Bene Loma 3:25; 1 Yoano 2:1, 2."}, {"text_idx": "#000011", "text": "Yesu wa\u0304teakenye Bidibwa bya Kyolwa bya Mfumwetu mu difuku dya Pasaka ya Bayuda ne kufwa enka mu difuku dimo dyonka. (Mateo 26:1, 2) Bino binkumenkume kebya\u0304ponenepo mu dino difuku dimo abyo bine. Ino Bisonekwa bidin\u0303akanya Kitapwa kya Yesu na kana ka muko\u0304ko ka Pashika. (1 Bene Kodinda 5:7, 8) Ino Pashika ya\u0304di isobwa dimo pa mwaka. (Divilu 12:1-6; Bene Levi 23:5) O mwanda ne Kivulukilo kya lufu lwa Yesu kya\u0304pityijibwe mususa umo pa mwaka na bene Kidishitu babajinji * ne kadi kino kyo kilengeje Batumoni ba Yehova balonde uno mulongelo ukwatan\u0303ene na Bible."}, {"text_idx": "#000015", "text": "Poba\u0304longele kino kinkumenkume, Yesu wa\u0304ingidije mukate wampikwa kiyujo ne vinyu ityila bya\u0304ikele kushala kubidibwa bya Pashika. (Mateo 26:26-28) Tulondanga kimfwa kyandi na kwingidija mukate wa mpikwa kiyujo ne vinyu ityila, ino ke busukupo butobala bwa man\u0303anza nansha vinyu itobala."}, {"text_idx": "#000016", "text": "Bipwilo bimo bilonganga mukate na kutyanga\u2019ko kiyujo, inoko mu Bible kiyujo kifunkilanga pa bubi ne kubola. (Luka 12:1; 1 Bene Kodinda 5:6-8; Bene Ngalatea 5:7-9) Nanshi tubamone\u2019mba enka mukate wa mpikwa kiyujo, nansha wambulwa kutyanga\u2019ko bintu bikwabo oufwaninwe kwingidijibwa bu kyelekejo kyelekeja umbidi wa Kidishitu wambulwa bubi. (1 Petelo 2:22) Kadi mulongelo mukwabo wampikwa kukwatan\u0303ana na Bible, i wa kulupula busuku ku man\u0303anza a kubulwa kuputyila pa kyaba kya vinyu. Bino bipwilo bilonganga uno muswelo, mwanda wa bubinga bwabo bwa mpikwa kukwatan\u0303ana na bisonekwa bupeleja bantu kutoma malwa\u200b\u20141 Temote 5:23."}, {"text_idx": "#000018", "text": "Mukate wambulwa kiyujo ne vinyu ityila bingidijibwanga pa Kivulukilo pamo bwa byelekejo, byelekeja umbudi ne mashi a Yesu. Bino bintu kebishintangapo nansha kwityanga mu kingelengele na umbidi ne mashi menemene na mufwatekenya\u2019kyo bantu bamo. Pano twisambilei pa mison\u0303anya ya kyalwilo mu uno mwanda."}, {"text_idx": "#000019", "text": "Shi Yesu wa\u0304son\u0303enye bandi bana ba bwanga batome mashi andi nankyo wa\u0304di wa kwibakankamika batyumune Kijila kya Leza kipeleja kudya mashi. (Ngalwilo 9:4; Bilongwa 15:28, 29) Kebya\u0304ikelepo uno muswelo, Yesu kason\u0303enyepo bantu batyumune Kijila kya Leza kitala pa buujila bwa mashi.\u200b\u2014Yoano 8:28, 29.\nShi batumibwa bandi ba\u0304tomene mashi menemene andi, nankyo Yesu ka\u0304dipo wa kwibanena amba ano mashi \u201casa kumwangwa,\u201d kine kya\u0304di kilombola amba, kitapwa kya\u0304di kekyaelelwe.\u200b\u2014Mateo 26:28.\nKitapwa kya Yesu kya\u0304elelwe \u201cdimo kupwididile.\u201d (Bahebelu 9:25, 26) Ino shi mukate ne vinyu bya\u0304ikele ke umbidi ne mashi andi menemene pa Bidibwa bya Kwolwa bya Mfumwetu, nankyo kitapwa kya Yesu kya\u0304di kya kwanza kwelwa kitatyi ne kitatyi.\nYesu wa\u0304nenene amba: \u201cLongai nyeke namino ke pa kumvulukila,\u201d ino ke \u201ckitapwapo kyami.\u201d\u200b\u20141 Bene Kodinda 11:24."}, {"text_idx": "#000020", "text": "Shi Yesu wa\u0304son\u0303enye bandi bana ba bwanga batome mashi andi nankyo wa\u0304di wa kwibakankamika batyumune Kijila kya Leza kipeleja kudya mashi. (Ngalwilo 9:4; Bilongwa 15:28, 29) Kebya\u0304ikelepo uno muswelo, Yesu kason\u0303enyepo bantu batyumune Kijila kya Leza kitala pa buujila bwa mashi.\u200b\u2014Yoano 8:28, 29."}, {"text_idx": "#000021", "text": "Shi batumibwa bandi ba\u0304tomene mashi menemene andi, nankyo Yesu ka\u0304dipo wa kwibanena amba ano mashi \u201casa kumwangwa,\u201d kine kya\u0304di kilombola amba, kitapwa kya\u0304di kekyaelelwe.\u200b\u2014Mateo 26:28."}, {"text_idx": "#000022", "text": "Kitapwa kya Yesu kya\u0304elelwe \u201cdimo kupwididile.\u201d (Bahebelu 9:25, 26) Ino shi mukate ne vinyu bya\u0304ikele ke umbidi ne mashi andi menemene pa Bidibwa bya Kwolwa bya Mfumwetu, nankyo kitapwa kya Yesu kya\u0304di kya kwanza kwelwa kitatyi ne kitatyi."}, {"text_idx": "#000024", "text": "Lufundijo lumo lwa bipwilo lufundijanga amba mukate ne vinyu byalamukanga ke umbidi ne mashi menemene a Yesu. Bakwatakanyanga luno lufundijo na milangwe ya mu malamuni amo amo a Bible. Kimfwa, malamuni mavule a Bible, imalamune binenwa bya Yesu bisambila pa vinyu amba: \u201cAno i mashi ami.\u201d (Mateo 26:28) Inoko binenwa bya Yesu bibwanya kwalamunwa monka\u2019mba: \u201cKino kyelekeja mashi ami\u201d \u201cKino kifunkila pa mashi ami,\u201d nansha amba \u201cKino kishintulula mashi ami.\u201d * Nanshi tubamone amba Yesu we\u0304sambile mu muneneno wa kyelekejo.\u200b\u2014Mateo 13:34, 35."}, {"text_idx": "#000026", "text": "Kitatyi kipityijanga Batumoni ba Yehova Bidibwa bya Kyolwa bya Mfumwetu, enka bantu batyetye kete bobadyanga ku mukate ne kutoma vinyu. Mwanda waka?"}, {"text_idx": "#000027", "text": "Mashi amwa\u0304ngile Yesu ale\u0304ngeje kwikale \u201ckipwano kipya\u201d kine kya\u0304pingakenine pa kipwano kya Yehova Leza kyaa\u0304sambile na muzo wa Isalela wa pa kala. (Bahebelu 8:10-13) Boba badi mu kipwano kipya bo abo badya ku mukate ne kutoma vinyu. Muno kemubadilwapo bene Kidishitu bonso, ino i enka \u201cboba betyilwe\u201d mu muswelo wa pabula na Leza. (Bahebelu 9:15; Luka 22:20) Bobakaludika pamo na Kidishitu mu\u0304lu. Kadi Bible unenena\u2019mba enka ba 144,000 bobadi na dino dyese dya kukenda mu\u0304lu.\u200b\u2014Luka 22:28-30; Kusokwelwa 5:9, 10; 14:1, 3."}, {"text_idx": "#000028", "text": "Kwishila na \u201ckaluombe katyetye\u201d bene betyilwe mwanda wa kukaludika na Kidishitu, ino kibalwa kikatampe kidi na lukulupilo lwa kubadilwa mu \u201ckibumbo kikatampe\u201d bene bakekala na bu\u0304mi bwa nyeke pano pa ntanda. (Luka 12:32; Kusokwelwa 7:9, 10) O mwanda mwine, boba badi na lukulupilo lwa kwikala pano pa ntanda kebadingapo ku mukate ne kutoma vinyu bya pa Kivulukilo, ino batanwanga\u2019ko mwanda wa kulombola kufwija\u2019ko pa kitapwa kyapene Yesu pa mwanda wetu.\u200b\u20141 Yoano 2:2."}, {"text_idx": "#000030", "text": "^ mus. 3 Malamuni amo a Bible engidijanga kishima \u201cposo\u2019nka\u201d poesambila pa Bidibwa bya Kyolwa bya Mfumwetu, kadi uno musemwa waa\u0304lamwinwe mwanda wa kwendelela kuvuluka lufu lwa Yesu. Na bubine, shintulwilo ya kino kishima ikwatan\u0303ene na ludimi lubajinji-bajinji i \u201cposo\u2019nka\u201d nansha \u201ckitatyi kyonso.\u201d\u200b\u20141 Bene Kodinda 11:25, 26; mungya Bwalamuni Dibuku Dijila ne Myanda Miyampe."}, {"text_idx": "#000039", "text": "Kivulukilo kya Lufu lwa Yesu"}]